IShID Al-Bag‘dodiyning o‘limi uchun AQShdan qasos olishga va’da berdi

IShID terroristik tashkiloti jangarilari o‘z rahnamosi Abu Bakr Al-Bag‘dodiyning o‘limi uchun AQShdan qasos olinishini aytib, tahdidli xabar yo‘lladi. Bu haqda Reuters xabar bergan.

Xabarga ko‘ra, IShID terrorchilaridan biri AQSh hukumatiga audioxabar yuborgan. Ovozli xabarda amerikaliklardan operatsiya uchun qonli qasos olinishi haqida ma’lum qilgan.
27-oktabrda Suriyaning Idlib viloyatida AQSh harbiylarining Iroq, Suriya, Turkiya, Rossiya hamda kurdlar bilan hamkorlikda operatsiya o‘tkazgan va IShID yetakchisi Abu Bakr Al-Bag‘dodiy yo‘q qilingan. Donald Tramp ushbu ma’lumotni rasman tasdiqlagan va Bag‘dodiyning tunnelda o‘zini-o‘zi portlatib yuborganini qayd etgan.
30-oktabrda Pentagon IShID yetakchisini yo‘q qilish bo‘yicha operatsiya tafsilotlari va harbiy harakatlar videosining ayrim qismlarini e’lon qildi. 31-oktabrda IShID Al-Bag‘dodiy va tashkilotning yana bir a’zosi Abu al-Hasan al-Muhojirning o‘lganini tasdiqlagan.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.